stanford-oval/wikipedia huggingface dataset:
ארגון שחקני הכדורגל העולמי
ההיסטוריה

בדצמבר 1965 נפגשו בפריז נציגים של ארגוני שחקני כדורגל מצרפת, אנגליה, סקוטלנד, איטליה והולנד במטרה להקים ארגון עולמי שידאג לקידום הכדורגלנים בעולם. הקונגרס הראשון התקיים ב-1966 בלונדון ושם נקבעו הקווים המנחים לפעילותו. בתחילה נקבע שיערך קונגרס כזה פעם ב-4 שנים, מעט לפני משחקי הגביע העולמי, אך בהמשך הוחלט כי יש צורך לקיים אותו בכל שנה ואכן במשך השנים נערכו קונגרסים בערים שונות ברחבי העולם.
חברי הארגון והנהלתו

בתחילה כלל הארגון רק ארגוני שחקנים מאירופה אך בהמשך התרחב וקלט לתוכו ארגונים מארצות בכל היבשות ונכון ל-2021 כולל 66 ארגוני שחקנים כחברים מלאים, 3 ארגונים שמועמדים לחברות ו-5 ארגונים שנחשבים משקיפים בלבד.
הארגון בוחר לעצמו הנהלה בבחירות מבין נציגים של הארגונים השונים החברים בו. בספטמבר 2021 נבחרה קארין סנדל לכהן כחברה בהנהלת הארגון והייתה הראשונה לייצג בה את ישראל.
חברי הארגון והנהלתו > ארגונים חברים

| 0 | 1 | 2 | 3 |
| --- | --- | --- | --- |
|  אוסטריה אוסטריה  אוסטרליה אוסטרליה  אוקראינה אוקראינה  אורוגוואי אורוגוואי  איטליה איטליה  אינדונזיה אינדונזיה  אירלנד אירלנד  אנגליה אנגליה  ארגנטינה ארגנטינה  ארצות הברית ארצות הברית  בוטסואנה בוטסואנה  בולגריה בולגריה  בוליביה בוליביה  בלגיה בלגיה  גאנה גאנה  גבון גבון  גואטמלה גואטמלה |  דנמרק דנמרק  דרום אפריקה דרום אפריקה  הודו הודו  הולנד הולנד  הונגריה הונגריה  הונדורס הונדורס  הפיליפינים הפיליפינים  הרפובליקה הדמוקרטית של קונגו הרפובליקה הדמוקרטית של קונגו  ונצואלה ונצואלה  זימבבואה זימבבואה  חוף השנהב חוף השנהב  יוון יוון  יפן יפן  ישראל ישראל  מונטנגרו מונטנגרו  מלזיה מלזיה  מלטה מלטה |  מצרים מצרים  מקדוניה הצפונית מקדוניה הצפונית  מקסיקו מקסיקו  מרוקו מרוקו  ניו זילנד ניו זילנד  נורווגיה נורווגיה  סלובניה סלובניה  ספרד ספרד  סקוטלנד סקוטלנד  סרביה סרביה  פולין פולין  פורטוגל פורטוגל  פינלנד פינלנד  פנמה פנמה  פרגוואי פרגוואי  פרו פרו  צ'ילה צ'ילה |  צ'כיה צ'כיה  צרפת צרפת  קולומביה קולומביה  קוסטה ריקה קוסטה ריקה  קוריאה הדרומית קוריאה הדרומית  קטר (מדינה) קטר  קמרון קמרון  קנדה קנדה  קניה קניה  קפריסין קפריסין  קרואטיה קרואטיה  רומניה רומניה  רוסיה רוסיה  שוודיה שוודיה  שווייץ שווייץ |
חברי הארגון והנהלתו > ארגונים מועמדים

| 0 | 1 | 2 |
| --- | --- | --- |
|  בוסניה והרצגובינה בוסניה והרצגובינה |  זמביה זמביה |  סלובקיה סלובקיה |
חברי הארגון והנהלתו > משקיפים

| 0 | 1 | 2 |
| --- | --- | --- |
|  איסלנד איסלנד  טורקיה טורקיה |  הרפובליקה העממית של סין סין  קזחסטן קזחסטן |  תוניסיה תוניסיה |
FIFPRO World 11

החל משנת 2005 הזמין הארגון את כל הכדורגלנים החברים בו לבחור את 11 השחקנים הטובים של השנה והפרס נקרא FIFPRO World 11. החל משנת 2014 הוכרז גם על בחירת השחקניות הטובות והפרס נקרא FIFPRO Women's World 11. בהמשך נוצר שיתוף פעולה בנושא עם פיפ"א ושם הפרס שונה ל-FIFA FIFPRO Men's World 11 ו-FIFA FIFPRO Women's World 11 בהתאמה. שיאני הבחירות הם ליונל מסי (16 פעמים) מבין הגברים ווונדי רנאר (7 פעמים) מבין הנשים.
ישראל והארגון

בחודשים הראשונים להקמת ארגון שחקני הכדורגל בישראל סירב הארגון העולמי להכיר בו כארגון המייצג את השחקנים בישראל. רק לאחר מאמצים מרובים, ומשהוכיח הארגון החדש כי מרבית השחקנים חברו אליו, התקבל הארגון הישראלי החדש על ידי FIFPro העולמי. בתחילה, הוכר הארגון רק כמשקיף ובנובמבר 2016 התקבל באופן רשמי כחבר מן המניין בארגון FIFPro העולמי.
ראו גם

The Best
כדור הזהב
כדור הזהב לנשים
הערות שוליים

↑  ליאור ברטל, ‏קארין סנדל נבחרה להנהלת ארגון שחקני ושחקניות הכדורגל העולמי, באתר דבר העובדים בארץ ישראל, 7 בספטמבר 2021
↑  HISTORY - THE FIFPRO WOMEN'S WORLD 11 OF 2015
↑  HISTORY - THE FIFPRO WOMEN'S WORLD 11 OF 2016
↑  HISTORY - THE FIFPRO WOMEN'S WORLD 11 OF 2017
↑  HISTORY - THE FIFA FIFPRO WOMEN'S WORLD 11 OF 2019
↑  THE FIFA FIFPRO WOMEN’S WORLD 11 OF 2019-2020, 17 בדצמבר 2020
↑  2020-2021 WOMEN'S FIFA FIFPRO WORLD 11 REVEALED, 17 בינואר 2022
↑  Who made the 2022 FIFA FIFPRO Women’s World 11?, 23 בפברואר 2023
↑  יונתן הללי, ‏ארגון שחקני הכדורגל הישראלי התקבל לארגון פיפפרו, באתר מעריב אונליין, 10 בנובמבר 2016
↑  לראשונה: ארגון השחקנים התקבל כחבר בפיפפרו, באתר ONE‏, 10 בנובמבר 2016
ארסניק טריאוקסיד

| --- | --- |

 שמות מסחריים בישראל
 טרייזנוקס - trisenox
 נתונים כימיים
 כתיב כימי:  As2O3
 מסה מולרית:  197.827937 יחידת מסה אטומית מאוחדת 
 בטיחות
 מעמד חוקי:  תרופה מוגבלת לרישום על ידי רופא מומחה
 מזהים
 קוד ATC:  L01XX27 
 מספר CAS:  1327-53-3
 PubChem:  261004
 ChemSpider:  229103
 
ארסניק טריאוקסיד (arsenic trioxide) או זרניך תלת-חמצני, הוא החומר הפעיל בתרופה טרייזנוקס (trisenox) המיועדת לטיפול בלוקמיה פרומיאלוציטית חריפה.
ארסניק טריאוקסיד היא תרכובת אי-אורגנית, בעלת הכתיב הכימי As2O3.
המחלה

לוקמיה פרומיאלוציטית חריפה היא סוג אגרסיבי של לוקמיה מיאלואידית חריפה (AML) ומאופיינת בנוכחות של כמויות גדולות של תאים יוצרי-דם לא בשלים (פרומיאלוציטים(אנ')) בדם ובמח העצם. הצטברות זו של פרומיאלוציטים מובילה לחסר בגוף בתאי דם לבנים ואדומים נורמליים ובטסיות דם. הסימנים והתסמינים של APL כוללים עליה בסיכון הן לדימום והן ליצירת קרישי דם. חולים עלולים לחוות עייפות קיצונית, כאבים באזורים מסוימים בגוף, איבוד תיאבון ואיבוד משקל. APL נגרמת על ידי מוטציה הנרכשת במהלך החיים, והכוללת בדרך כלל טרנסלוקציה בין כרומוזומים 15 ו-17‏.
יישומים רפואיים

למרות הרעילות הידועה של זרניך (ארסן), ההתעניינות בארסניק טריאוקסיד לשימוש רפואי קיימת זה זמן רב. ברפואה הסינית המסורתית, ארסניק טריאוקסיד ידוע בשם פי-שואנג (pi-shuang או "כפור ארסני") ועדיין משמש לטיפול בסרטן ובמצבים אחרים, בהומיאופתיה, ארסניק טריאוקסיד נקרא "ארסניקום אלבום"(אנ'). תמיסת פאולר(אנ') שהוגדרה כחיקוי תרופתי, הכילה נגזרות של ארסניק אוקסיד, ושימשה משנת 1845 באנגליה, לטיפול בלוקמיה.
בשנות השבעים של המאה ה-20, החוקר סיני, ג'אנג טינגדונג(אנ') ועמיתיו, חקרו את השימוש הפוטנציאלי בארסניק טריאוקסיד (שהיה בשימוש ברפואה הסינית המסורתית) לטיפול בלוקמיה פרומיאלוציטית חריפה (APL)‏. בהתבסס על עבודתו, המחקר הן בסין והן במערב, הוביל בסופו של דבר לפיתוח התרופה טרייזנוקס על ידי חברת פולארקס פרמסוטיקלס ( PolaRx Biopharmaceuticals, Inc). החברה הגישה בקשה לאישור של תרופה חדשה (NDA), וזו אושרה לטיפול בלוקמיה על ידי מינהל המזון והתרופות (FDA) האמריקאי בשנת 2000 ולאחר מכן שווקה ונמכרה על ידי חברת סל תרפויטיקס (Cell Therapeutics, Inc), לפני שזו נרכשה על ידי חברת ספלון (Cephalon)‏.
חברת ספלון נרכשה, לאחר מכן, על ידי חברת טבע. ארסניק טריאוקסיד, בשם המסחרי טרייזנוקס אושרה על ידי ה- FDA בארצות הברית כתרופה כימותרפית לטיפול ב- APL שאינה מגיבה לתרופות "קו-ראשון", כלומר, לחומצה כל-טראנס-רטינואית(אנ') (ATRA). הוכח כי ארסניק טריאוקסיד גורם לתאי סרטן לעבור אפופטוזה (מוות תאי מתוכנן).
בשל אופיו הרעיל של הארסן, תרופה זו היא בעלת סיכונים משמעותיים. התרופה הציטוסטטית(אנ') משמשת אף בטיפול של תת- סוג רפרקטורי (M3) של לוקמיה מיאלואידית חריפה. הטיפול המשולב של ארסניק טריאוקסיד וחומצה כל-טראנס-רטינואית, אושר על ידי ה-FDA האמריקאי לטיפול בלוקמיות מסוימת. אוניברסיטת הונג קונג פיתחה צורה נוזלית של ארסניק טריאוקסיד, המאפשרת מתן פומי.
התרופה בישראל

התרופה טרייזנוקס מאושרת לשיווק בישראל, בצורת תמיסה להזרקה תוך ורידית, ומיועדת לטיפול בחולים מבוגרים עם לוקמיה פרומיאלוציטית חריפה (APL).
התרופה כלולה בסל הבריאות.
הערות שוליים

↑  המרכיב הפעיל arsenic trioxide באתר משרד הבריאות
↑  הערך "טרייזנוקס - Trisenox", באתר "ויקיתרופות"
↑  Acute promyelocytic leukemia Genetic and Rare Diseases Information Center, NIH
↑  Gielen, M.; Tiekink, E. R. (2005). Metallotherapeutic Drugs and Metal-Based Diagnostic Agents. Wiley. p. 298. ISBN 0-470-86403-6.
↑  Gibaud, S.; Jaouen, G. (2010). "Arsenic-Based Drugs: From Fowler's Solution to Modern Anticancer Chemotherapy". Topics in Organometallic Chemistry. Topics in Organometallic Chemistry. 32: 1–20. doi:10.1007/978-3-642-13185-1_1. ISBN 978-3-642-13184-4.
↑  Rao Y, Li R, Zhang D (June 2013). "A drug from poison: how the therapeutic effect of arsenic trioxide on acute promyelocytic leukemia was discovered". Sci China Life Sci. 56 (6): 495–502. doi:10.1007/s11427-013-4487-z. PMID 23645104.
↑  Bian Z, Chen S, Cheng C, Wang J, Xiao H, Qin H (2012). "Developing new drugs from annals of Chinese medicine". Acta Pharmaceutica Sinica B. 2: 1. doi:10.1016/j.apsb.2011.12.007.
↑  Steven L. Soignet, Stanley R. Frankel, Dan Douer, Martin S. Tallman, Hagop Kantarjian, Elizabeth CallejaRichard M. Stone, Matt Kalaycio, David A. Scheinberg, Peter Steinherz, Eric L. Sievers, Steven Coutré, Steve Dahlberg, Ralph Ellison, Raymond P. Warrell Jr United States Multicenter Study of Arsenic Trioxide in Relapsed Acute Promyelocytic Leukemia Journal of Clinical Oncology. 19 (18): 3852–3860. PMID 11559723.
↑  Introduction: The history of arsenic trioxide in cancer therapy Oncologist. 6 (Supplement 2): 1–2. doi:10.1634/theoncologist.6-suppl_2-1. PMID 11331433.
↑  Zhu, J.; Chen, Z.; Lallemand-Breitenbach, V.; De Thé, H. (2002). "How acute promyelocytic leukaemia revived arsenic". Nature Reviews Cancer. 2 (9): 705–714. doi:10.1038/nrc887. PMID 12209159.
↑  Oral arsenic trioxide in the treatment of relapsed acute promyelocytic leukemia Blood. 102 (1): 407–408. doi:10.1182/blood-2003-01-0298. PMID 12814916.
↑  פרטי מסגרת הכללה בסל הבריאות
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
ארסנל (כדורגל נשים)

מועדון כדורגל הנשים ארסנל (אנגלית: Arsenal Women Football Club), כונה בעבר "ארסנל ליידיס", הוא מועדון כדורגל נשים אנגלי השייך לארסנל. המועדון הוקם ב-1987, והוא המצליח ביותר בכדורגל הנשים האנגלי; המועדון זכה בחמש עשרה אליפויות אנגליה, מתוכן ב-12 אליפויות של הפרמייר ליג לנשים וב-3 אליפויות הסופר ליג האנגלית לנשים, תשע פעמים בגביע ה-FA ותשע פעמים בגביע הליגה. בעונת 2006/2007 המועדון זכה בכל שלושת התארים הביתיים ובליגת האלופות לנשים, ואף ניצח בכל אחד ממשחקי הליגה של אותה עונה.
היסטוריה

המועדון הוקם ב-1987 על ידי ויק אייקרס, שהיה אחראי התלבושות במועדון הגברים של ארסנל, ומשמש בתפקיד המאמן הראשי של המועדון. התואר הראשון שבו זכה המועדון היה גביע הליגה לנשים בעונת 1991/1992. לקראת סוף 1992 המועדון היה לאחד ממייסדי הפרמייר ליג לנשים, וזכה באליפות הראשונה של הליגה; מאז אותה עונה המועדון זכה בתשע אליפויות נוספות, ובהן חמש רצופות בין 2004 ל-2008.
לאורך השנים המועדון הצליח לזכות ארבע פעמים בדאבלים של אליפות וגביע ה-FA‏ (1994/1995, 2003/2004, 2005/2006, 2007/2008), ושלוש פעמים בטרבל (1992/1993, 2000/2001, 2007/2006). המועדון הופיע שש פעמים במשחקי ליגת האלופות לנשים, בו זכה בעונת 2006/2007.
עונת 2006/2007 הייתה המוצלחת ביותר בתולדות המועדון, ובמהלכה הצליחו השחקניות לזכות בכל התארים הביתיים ובליגת האלופות לנשים, לאחר ניצחון במשחק הגמר על אומאו IK; הייתה זו הפעם הראשונה שמועדון אנגלי זוכה בתואר. הניצחון בגמר ליגת האלופות היה משמעותי כיוון ששחקניות אומאו הן כדורגלניות מקצועיות, ואילו רוב שחקניות ארסנל מחזיקות בעבודה נוספת. כמו כן, המועדון הצליח לנצח בכל 22 משחקי הליגה, שבמהלכם הבקיעו שחקניותיו 119 שערים וספגו 10 בלבד.
בעונה שלאחר מכן המועדון הודח על ידי אולימפיק ליון כבר בשלב רבע הגמר, ובגמר גביע הליגה הפסיד לאברטון. בסיום העונה המועדון הצליח לזכות באליפות נוספת, החמישית ברציפות, לאחר שניצח ב-20 משחקים וסיים בתיקו ב-2 נוספים. במאי 2008 גבר המועדון על לידס בתוצאה 4 - 1 במשחק גמר גביע ה-FA.
בעונת 2008/2009 נעצר רצף ניצחונות הליגה בן ה-5 שנים של הקבוצה; בין ה-16 באוקטובר 2003 (הפסד לצ'רלטון אתלטיק) ל-29 במרץ 2009 (הפסד ביתי לאברטון) ארסנל לא הפסידה ב-108 משחקים. בתקופה זו היא קבעה שיא לאחר שניצחה 51 משחקי ליגה ברציפות בין נובמבר 2005 לאפריל 2008. ב-10 במאי 2009 הצליחה ארסנל לזכות באליפות לאחר שגברה על אברטון בתוצאה 1 - 0, וזכתה באליפות השישית ברציפות (11 בסך הכל). כמו כן, ארסנל זכתה גם בגביע ה-FA, גביע הליגה ומגן הקהילה, ובכך זכתה להישג נדיר של זכייה בכל ארבעת התארים האפשריים בכדורגל הנשים באנגליה.
אייקרס פרש מתפקידו בסיום העונה, והוחלף על ידי טוני גרווייז שהיה עוזרו.
שחקניות

בתחילת דרכו המועדון היה מיועד לשחקניות חובבניות, אך במהלך 2002 הוא הפך למקצועי-למחצה. שחקניות רבות במועדון מייצגות גם את מדינתן. המועדון שלח ארבע נציגות לנבחרת אנגליה שהשתתפה ביורו 2005, כולל כוכבת הנבחרת קלי סמית' וקפטנית הנבחרת פיי וייט. עשר שחקניות בסגל הנוכחי הופיעו במדי נבחרת אנגליה, וחמש נוספות הופיעו במדי הנבחרות של ויילס, סקוטלנד ואירלנד.
למועדון יש גם קבוצת מילואים, שזכתה בחמש אליפויות ובארבעה גביעי FA בליגת המילואים האנגלית.
אצטדיונים

רוב משחקי הבית של המועדון נערכים באצטדיון מדואו פארק שבבורהאמווד. תכולת האצטדיון היא 4,502 מושבים, וברוב המשחקים נוכחים מאות צופים. חלק מהמשחקים של המועדון בגביע אופ"א נערכים בקלארנס פארק שבסנט אלבנס, ומשחקי גביע המחוז וקבוצת המילואים נערכים באצטדיון פארקפילד שבעיירה פוטרס באר.
כמו כן, למועדון יש אפשרות לשחק מדי פעם באצטדיון האמירויות.
הקשר עם מועדון הגברים

לארסנל ליידיס קשר הדוק עם מועדון הגברים. דייוויד דין, לשעבר סגן היושב-ראש של מועדון הגברים, כיהן בתפקיד נשיא המועדון עד לעזיבתו ב-18 באפריל 2007. מחליפו היה איש העסקים קית' אדלמן, אחד מהדירקטורים של מועדון הגברים, שעזב את המועדון ב-1 במאי 2008.
חלק משחקניות המועדון עוסקות גם בפעילות פיתוח ותיאום הקשורה לקבוצת הנשים ואקדמיית המועדון. כמו כן, החברות אמירייטס ונייקי מעניקות חסות גם למועדון הנשים, שזכאי להשתמש באצטדיוני הבית של מועדון הגברים.
תארים

נכון לסוף עונת 2021/2022:
אליפות הסופר ליג (3): 2011, 2012, 2019
אליפות הפרמייר ליג (12): 1992/1993, 1994/1995, 1996/1997, 2000/2001, 2001/2002, 2003/2004, 2004/2005, 2005/2006, 2006/2007, 2007/2008, 2008/2009, 2009/2010
גביע ה- FA‏(18): 1992/1993, 1994/1995, 1997/1998, 1998/1999, 2000/2001, 2003/2004, 2005/2006, 2006/2007, 2007/2008, 2008/2009, 2010/2011, 2012/2013, 2013/2014, 2012/2013, 2013/2014 ,2015/2016, 2014/2015, 2017/2018, 2022/2023, 2023/2024
גביע הליגה (10): 1991/1992, 1992/1993, 1993/1994, 1997/1998, 1998/1999, 1999/2000, 2000/2001, 2004/2005, 2006/2007, 2008/2009
מגן הקהילה (6): 2000, 2001, 2005, 2006, 2008, 2009
ליגת האלופות לנשים (1): 2006/2007
בעל עניין

בעל עניין הוא אדם, קבוצה או ארגון, שמשפיעים ומושפעים בתחום או ארגון מסוים. לבעלי עניין יש אינטרס בהצלחה והם חשובים מכיוון שביכולתם להשפיע על התוצאות שתתקבלנה באמצעות ההחלטות וההשקפות שלהם.
בעל עניין בתאגיד מוגדר בחוקים אחדים של מדינת ישראל. בכל המקרים מדובר באדם (או תאגיד) שלו עניין מיוחד בפעילותו של תאגיד מסוים, מכוח תפקיד בכיר שהוא ממלא בתאגיד זה או עקב שליטתו בחלק משמעותי מההון או מאמצעי השליטה בתאגיד. ההגדרה המדויקת אינה אחידה בכל החוקים.
למושג בעלי עניין בישראל דבקה ההגדרה המצומצמת התואמת יותר את המושג באנגלית insider מאשר התרגום הישיר stakeholder. ההגדרה הרחבה של בעל עניין (stakeholder) היא כל מי שמושפע ומשפיע על התנהלות התאגיד, והיא כוללת בין השאר את עובדי התאגיד, ספקיו, תורמים. בהקשר רחב זה מוכרת דילמת בעלי העניין מול בעלי המניות בכלכלה.
בעל עניין בחוק הישראלי

ההגדרות בחוקים עיקריים הן:
חוק ניירות ערך, התשכ"ח-1968: בעל עניין הוא מי שמחזיק שיעור של למעלה מ-5% מהון המניות המונפק של חברה ציבורית, או בעלי מניות המחזיקים ב-5% ומעלה מכוח ההצבעה של החברה, או בעל המניות הרשאי למנות דירקטור אחד או יותר או את מנכ"ל החברה. כן מוגדרים כבעלי עניין: מנכ"ל החברה וחברי הדירקטוריון. מי שמחזיק במניות החברה באמצעות נאמן, ייחשב גם הנאמן כבעל עניין בחברה. גם חברת בת של תאגיד היא בעלת עניין. ההגדרה בחוק ניירות ערך משמשת גם בחוק אזורים חופשיים לייצור בישראל, חוק ההגבלים העסקיים, חוק ההוצאה לפועל, חוק החברות הממשלתיות, חוק ביטוח בריאות ממלכתי, חוק המפלגות, חוק הערבות ועוד.
חוק החברות: בעל עניין הוא "בעל מניות מהותי, מי שיש לו הסמכות למנות דירקטור אחד או יותר או את המנהל הכללי, ומי שמכהן בחברה כדירקטור או כמנהל כללי".
חוק הבנקאות (רישוי): בעל עניין הוא "מי שמחזיק יותר מעשרים אחוזים מסוג מסוים של אמצעי שליטה".
חוק הרשות השנייה לטלוויזיה ורדיו: בעל עניין הוא "מי שמחזיק בחמישה אחוזים או יותר מסוג מסוים של אמצעי שליטה בתאגיד, ובחברה שניירות הערך שלה הוצעו לציבור ונסחרים בבורסה - מי שמחזיק ביותר מעשרה אחוזים, או מי שמכהן בהם כדירקטור או כמנהל כללי".
חוק הרשות לפיתוח הגליל: בעל עניין הוא "בעל חלק העולה על חמישה אחוזים מהונו של התאגיד או מכוח ההצבעה בו או מהזכות לרווחיו".
חוק התקשורת (בזק ושידורים): "מי שמחזיק בחמישה אחוזים או יותר מסוג מסוים של אמצעי שליטה".
עסקת בעל עניין

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
למשקיעים בבורסה עניין רב בפעולותיהם של בעלי העניין בחברה ובאירועים מיוחדים הקשורים אליהם. בידי חלק מבעלי העניין מידע בגין עסקאות גדולות שנחתמו או עתידות להחתם, או בגין דוחות כספיים, טרם שהדברים מובאים לידיעת הציבור הרחב.
לפיכך, חברה ציבורית מחויבת בהתאם לתקנות ניירות ערך, בדיווח אחת לשבוע על בעלי העניין בחברה ועל השינויים בהחזקותיהם. מידע חשוב זה חייב להיות לנגד עיניהם של המשקיעים בבורסה, כאשר הם רוצים לבצע עסקאות במניות החברה.
על מנת למנוע מבעל עניין לנצל לרעה את יחסיו עם החברה, נקבעו הוראות מיוחדות לעסקאות בין החברה לבעלי העניין. ככל שהעסקה נוגעת יותר לבעל העניין, והאינטרס של בעל העניין חזק יותר, כך נדרשים יותר אישורים לשם ביצוע העסקה. על עסקאות של בעלי עניין חלה חובת גילוי נאות בדוחות כספיים של החברה, ובהם פירוט על תנאי העסקה.
בעל עניין הוא פעמים רבות גם "איש פנים", כהגדרתו בחוק, שעליו חלות הגבלות מסוימות לעניין קנייה ומכירה של ניירות ערך של התאגיד, כדי למנוע חשש של שימוש במידע פנים.
ראו גם

קבוצת אינטרס
הערות שוליים

↑  Freeman, R. E., Harrison, J. S., & Zyglidopoulos, S, Stakeholder theory: Concepts and strategies, Cambridge University Press, 2018
↑  חוק ניירות ערך, התשכ"ח-1968
↑  חוק ני"ע, ה'תשכ"ח-1968 סעיף-1 (בעלי עניין בתאגיד)
↑  תקנות ניירות ערך (דו"חות תקופתיים ומיידיים), התש"ל-1970, החזקות בעלי עניין (סעיף 24 א-ד).
↑  תקנות ניירות ערך (מועדי הגשת הודעה של בעל עניין או נושא משרה בכירה), התשס"ג-2003
ערך זה הוא קצרמרבנושא כלכלה. אתם מוזמנים לתרום לוויקיפדיה ו.
בילוהירסק

בילוהירסק (באוקראינית: Білогірськ), בלוגורסק (רוסית:Белогорск) או קרסו-בזאר (טטרית של קרים: Qarasuvbazar) - עיר בחצי האי קרים, ששימשה כבירת חאנות קרים לאחר הרס בחצ'יסראי במאה ה-18. עד תחילת המאה ה-20 שימשה כעירם המרכזית של קהילת הקרימצ'קים-יהודי קרים המקוריים. אוכלוסיית העיר: 18,400(2006).
היסטוריה

נוסדה בשם קרסו-בזאר, שפירושו בטטרית "השוק על הנהר השחור". לראשונה נזכרת במאה ה-13. שימשה כמרכז סחר חשוב בין גזלב (יבפטוריה) לקפה (פאודוסיה). בתקופת ח'אנות קרים שימשה כנחלתם של משפחת שירין. הקוזקים של זפורוז'יה ערכו מתקפות על העיר בשנים 1624, 1628, 1630 ו־1675.
לאחר שבחצ'יסראי, בירת ח'אנות קרים נהרסה בידי הצבא הרוסי ב־1736 החאן פטיך גיריי עבר לקרוסו-בזאר, אך גם זו לא עמדה בפני הרוסים ונהרסה שנה לאחר מכן. לאחר צירוף קרים לרוסיה ב-1783 העיר אבדה מחשיבותה, אך נשארה מרכזם של הטטרים ושל הקרימצ'קים. הרב חיים חזקיהו מדיני קבע בה את מושבו כרב קהילת הקרימצ'קים ב-1866 בעיר, למרות שמבחינה אדמיניסטרטיבית חשיבותה של סימפרופול באותה תקופה הייתה גדולה יותר מאשר של קרסו. בשנת 1912 התגוררו בעיר כ-2500 קרימצ'קים. במהלך מלחמת האזרחים ברוסיה ברוסיה סבלו קרימצ'קים מפרעות הן מצד הצבא הלבן והן מצד יחידות צבאיות של המורדים למיניהם. זה גרם להגירה של רבים מהם מקרסו-בזאר. לפי מרשם האוכלוסין שנערך בשנת 1926 התגוררו בעיר כ-1000 קרימצ'קים וכ-190 יהודים אשכנזים.
ב־1941 נכבשה על ידי הגרמנים, שלא נגעו בקראים, אך כילו את רובה של קהילת הקרימצ'קים. האקציה התרחשה ב־18 בינואר 1942, בה הגרמנים חיסלו 2000 איש מהקהילה. עד ל־18 במאי 1944 כשהטטרים של קרים גורשו על ידי סטלין לקזחסטן הייתה אחת משלושת המרכזים לקהילתם במקביל לבחצ'יסראי ואלושטה. לאחר פירוק ברית המועצות הטטרים התחילו לחזור למולדתם ולדרוש את השבת הרכוש הגזול.
תמונות

הבניין של בית הכנסת העתיק, נבנה בשנת 1516
באלדורז גייט

| --- | --- |

לוגו המשחק הראשון
 כללי
 תאריך הוצאה:  30 בנובמבר 1998
 סוגה:  משחק תפקידים ממוחשב
 פיתוח:  Bioware
 הוצאה לאור:  Interplay 
 ארץ מקור:  קנדה 
 הפצה:  Interplay ו-Black Isle Studios
 סדרה:  באלדורז גייט 
 דרישות תוכנה
 מנוע משחק:  Infinity Engine 
 מצבי משחק:  משחק יחיד, משחק מרובה משתתפים
 דירוג:  ESRB: T (Teen)
 פלטפורמות:  מחשב אישי
 המשחק הבא:  באלדורז גייט 2 
 אתר רשמי
 
באלדורז גייט הוא משחק תפקידים ממוחשב מסוגת הפנטזיה האפית שפותח על ידי חברת BioWare, והופץ בסוף 1998 על ידי החברות Interplay ו-Black Isle Studios. המשחק יורש את סט החוקים שלו מהמהדורה השנייה של משחק התפקידים מבוכים ודרקונים, ומתרחש בעולם שנטבע בסדרת הספרים "ממלכות נשכחות".
למשחק יצאה חבילת הרחבה בשנת 1999 בשם "סיפורים מחוף החרב", שהוסיפה למעשה מספר אזורי משחק לאותה הסביבה, יחד עם מספר הרפתקאות שהורכבו בידי מעריצי המשחק, ולא כללה הרחבה עלילתית כמעט כלל.
למשחק יצא משחק המשך בשנת 2000, "באלדורז גייט 2: צללי אַמְן", שהכיל פיתוח והרחבה של העלילה מהמשחק הראשון, בה יוצא הגיבור בחיפוש אחר אביו האמיתי, תוך שימוש באותן הדמויות. בדומה למשחק הראשון, גם למשחק השני נוספה חבילת הרחבה בשם "באלדורז גייט 2: כס המלכות של בהאאל", שבה השחקנים היו צריכים להביא את עלילת המשחק לידי סיום. כמו כן אפשר להזכיר את סדרת "אייסווינד דייל", שהתרחשה באותו עולם והתבססה על אותו מנוע גרפי, אך הכילה דגשים אחרים ולא הראתה קשר עלילתי. במשחקים השתמשו במנוע ה-Infinity הידוע לטובה של החברה, כמו שאר משחקיה הקודמים והבאים.
הדמויות במשחק

דמויות ללא-שחקן שהוזכרו למעלה הם חלק בלתי נפרד מהמשחק, שכן הן אלו שמסייעות לדמות השחקן במסעותיו, כל אחת לפי המניעים שלה, ויש להן גם אופי משל עצמן. בכל רגע נתון דמות השחקן יכולה לקחת איתה רק עד חמש דמויות מבלי האפשרות להחליף את הדמות המרכזית. חופש הפעולה שהמשחק נותן מאפשר לבחור צירופים שונים בתכלית.
הדמויות במשחק > דמויות נייטרליות

בראנוון. גזע: אדם, נטייה: סדר-נייטרלית, רמה: כהנת. לוחמת נאמנה מטעם אל המלחמה טמפוס. באזור הקרנבל שנמצא מזרחית לנאשקל היא נהפכה לאבן על ידי המכשף שודד הדרכים טראנזיג ומאז משמשת כאטרקציה. אם היא תשוחרר היא תצטרף אל דמות השחקן להביע את תודתה. יש לה את היכולת להטיל פטיש רוחני ללא הכנה מראש.
ג'אהיירה. גזע: חצי אלפית, נטייה: נייטרלית, רמה: לוחמת/דרואידית. ג'אהיירה היא לוחמת/דרואידית חזקה ונבונה אך גם גאה ביותר מה שגורם לה להיות דומיננטית ובעלת ביטחון עצמי גבוה. בתור דרואידית חייבת להיות לה השקפת עולם חדה בכל היבט ואף דורשת לא פחות ממי שבחברתה. ניתן למצוא אותה בחברת קהאליד, בעלה בפונדק הזרוע החברותית והיא תצטרף יחד איתו אל דמות השחקן.
גאריק. גזע: אדם, נטייה: תוהו-נייטרלי, רמה: פייטן. גאריק הוא משורר בעל נפש של ציפור דרור עם חיפוש מתמיד אחר הנאות ואהבות. ניתן למצוא אותו בעיירה בֶּרֶגוֹסט עובד עבור שחקנית בשם סילקי.
זאן. גזע: אלף, נטייה: סדר-נייטרלי, רמה: קוסם. זאן הוא קוסם משבט גרייקלוק מאוורסקה שנשלח לחקור את אי היציבות הפוליטית בחוף החרב. משנשבה על ידי כס הברזל הוא הוחזק כשבוי במכרות נאשקל. דמות השחקן פוגשת אותו בעומק המכרות חבול ולא חמוש ואם הוא מצטרף לחבורה של דמות השחקן, הוא יחשוף אופי מדוכא ופסימיסטי עם המון הערות שליליות על כישלון וכאלו עם קורטוב של הפתעה למראית הצלחות. הוא מתמחה בקסמים שעובדים בעיקר על מוחם של הקורבנות ויש לו פגיון שנקרא "להב הירח" שרק הוא יכול להשתמש בו, אבל הוא לא חסון מספיק כדי לשרוד זמן רב בקרב פנים אל פנים.
סאפאנה. גזע: אדם, נטייה: תוהו-נייטרלית, רמה: גנבת. סאפאנה היא אישה מפתה בעלת עבר עשיר של התנהגות חושנית. היא תמיד מסתדרת בחיים על ידי הפעלת קסמיה הנשיים שיגרמו פחות או יותר לכל גבר לעשות כרצונה. ניתן למצוא אותה ליד המגדלור הישן בחיפושיה אחר אוצר קבור באזור החוף.
סקי סילברשילד. גזע: אדם, נטייה: נייטרלית, רמה: גנבת. סקי היא ביתו הנאיבית והמאוד מפונקת של הדוכס אֶנְטאר סילברשילד מבאלדורז גייט. סקי נהנית להתגנב אל מחוץ לאחוזה המוגנת של אביה ויש לה חלומות בהקיץ בכל הקשור לחיי הרפתקנות. היא מחכה שהמאהב שלה, אֶלְדוֹת קְרוֹן "יציל" אותה, אבל מהרגע שדמות השחקן יצרף אותה, כל מה שתעשה זה להתלונן, אך אם החבורה מצרפת אותה כאשר אלדות איתה, דמות השחקן תקבל הודעה על כופר קבוע של 1000 מטבעות זהב מדי יומיים כל עוד שניהם יחד בחבורה. אם דמות השחקן תוציא אותה או את אלדות מהחבורה, השני יחבור אליה.
פאלדורן. גזע: אדם, נטייה: נייטרלית, רמה: דרואידית. פאלדורן היא חברה ב"דרואידי הצללים", כת מיליטנטית של דרואידים שמאמינים במאבק אלים של הטבע נגד האדם. היא תתווכח בחריפות עם ג'אהיירה וההשקפות המסורתיות שלה שעל הטבע והאדם לשאוף לדו-קיום. למרות אמונתה, יש לה דיבור והתנהגות רגועים להחשיד. ניתן למצוא אותה ביער קלוקווד והיא תצהיר שמטרתה העיקרית היא לחבל במכרה הברזל שנפתח מחדש ביעד ואשר הורס אותו.
קווייל. גזע: ננס, נטייה: תוהו-נייטרלי, רמה: כהן/אשליין. ננס שחצן, רע-מזג ומקטר שמאמין שהוא גאון וכל מי שמסביבו הם טיפשים שצריכים להכיר בבינתו העליונה. ניתן למצוא אותו ליד הגשר בכניסה לבאלדורז גייט והוא ינסה להיכנס לחבורה של דמות השחקן בכוח בלי קשר למה תגיד לו. על אף שהוא הדמות היחידה במשחק שיכולה להטיל לחשים של כהנים וגם של קוסמים בעלי התמחות באשליות יש לו סטטיסטיקות מתחת לממוצע ואישיות מעוררת בחילה.
בנו אודריך

| --- | --- |

 לידה:  5 ביולי 1982 (בן 42) צליה שביוגוסלביה
 עמדה:  רכז
 גובה:  1.91 מטרים
 דראפט:  בחירה מספר 28, 2004 סן אנטוניו ספרס
 קבוצות כשחקן
 1997–2000   2000–2002   2002–2003   2004   2004   2004–2007   2007–2011   2011–2013   2013   2013–2014   2014–2015   2015–2016   2016–2017   2017–2018:  ק.ד. הופסי פולצלה   אולימפיה ליובליאנה   מכבי תל אביב   אבטודור סראטוב   אולימפיה מילאנו   סן אנטוניו ספרס   סקרמנטו קינגס   מילווקי באקס   אורלנדו מג'יק   ניו יורק ניקס   ממפיס גריזליס   מיאמי היט   דטרויט פיסטונס   ז'לגיריס קובנה
 הישגים כשחקן
 שתי אליפויות NBA‏ (2005, 2007)
בנו אודריך (בסלובנית: Beno Udrih; נולד ב-5 ביולי 1982 ביוגוסלביה) הוא כדורסלן עבר סלובני ששיחק בעמדת הרכז. בעבר שיחק בקבוצת סן אנטוניו ספרס, איתה זכה בשתי אליפויות NBA, וכן בישראל, במכבי תל אביב.